Obrazloženje financijskog plana sastoji se od obrazloženja općeg dijela i obrazloženja posebnog dijela financijskog plana kako slijedi:

OBRAZLOŽENJE FINANCIJSKOG PLANA

Osnovna škola Ljudevita Modeca javna je ustanova koja se bavi odgojno- obrazovnom djelatnošću djece od 6 do 15 godina. Nacionalni kurikulum i Okvirni godišnji izvedbeni kurikulum osnovni su dokumenti po kojima se radi i u spomenutim dokumentima navedene su pojedinosti rada Škole te pokazatelji kako učenici, učitelji i stručni suradnici ostvaruju veće ili manje projekte i programe u kojima se bolje upoznaje svoj uži i širi zavičaj, ali u kojima se ostvaruje i suradnja s kulturnim i vjerskim institucijama, sportskim udrugama i udrugama građana, drugim školama i gospodarstvenicima.

Osnovna škola Ljudevita Modeca proračunski je korisnik Grada Križevaca, uvrštena u Registar proračunskih korisnika pod RKP brojem 8570, prema Pravilniku o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (NN 128/09,142/14,23/19 i 83/21).

Financijski plan izrađen je sukladno novom Pravilniku o proračunskim klasifikacijama (NN 4/2024) te je uvedena nova organizacijska klasifikacija i nova klasifikacija po izvorima financiranja.

Sukladno proračunskim klasifikacijama, prema djelokrugu rada i postavljenim ciljevima uvrštena je u Proračun Grada Križevaca kako slijedi:

1. Lokacijska klasifikacija: Grad Križevci
2. Organizacijska klasifikacija:

 Razdjel 301 Upravni odjel za odgoj, obrazovanje, kulturu, sport, socijalnu skrb,

 nacionalne manjine i turizam, Glava 30103 Osnovne škole

1. Programska klasifikacija:

 3301 Osnovnoškolsko obrazovanje u OŠ Ljudevita Modeca Križevci

1. Ekonomska klasifikacija:

Prihodi i primici, te rashodi i izdaci razvrstani su u razrede, skupine, podskupine, odjeljke i osnovne račune prema važećem Računskom planu

1. Funkcijska klasifikacija:
2. Obrazovanje
3. **OBRAZLOŽENJE OPĆEG DIJELA FINANCIJSKOG PLANA**

**OBRAZLOŽENJE PRIHODA I RASHODA, PRIMITAKA I IZDATAKA FINANCIJSKOG PLANA**

**PRIHODI**

**PRIHODI POSLOVANJA (6)**

Prihodi poslovanja za 2025. godinu planirani su u iznosu 4.543.793,00 eura što se vrijednosno najvećim dijelom odnosi na pomoći iz inozemstva i od subjekata unutar općeg proračuna dok projekcija prihoda poslovanja za 2026. godinu iznosi 4.383.723,00 eura, a za 2027. godinu iznosi 4.401.993,00 eura. Smanjenje u odnosu na plan za 2025. godinu odnosi se na prihode iz nadležnog proračuna slijedom planiranih dodatnih ulaganja financiranih sredstvima Osnivača dok za naredne dvije godine nisu poznati.

 **Pomoći iz inozemstva i od subjekata unutar općeg proračuna (63)**

Pomoći iz inozemstva i od subjekata unutar općeg proračuna planirane su za 2025. godinu u iznosu 3.420.743,00 eura. Planirana sredstva odnose se na sredstva iz državnog proračuna za županijska stručna vijeća u iznosu od 780,00 eura, za nabavu radnih udžbenika obveznih i izbornih predmeta u iznosu od 41.000,00 eura, za sufinanciranje troškova prehrane učenika u iznosu od 126.000,00 eura, za isplatu mentorstva u iznosu 500,00 eura, na nabavu higijenskih potrepština u iznosu od 1.700,00 eura, na sredstva za isplatu plaća i doprinosa, naknade za prijevoz i ostalih materijalnih prava zaposlenicima u iznosu od 3.052.800,00 eura, na nabavu udžbenika trajnog karaktera u iznosu 18.000,00 eura te na opremanje školske knjižnice lektirom u iznosu od 1.232,00 eura.

Planirana su i sredstva od Koprivničko-križevačke županije u iznosu 5.220,00 eura za školska natjecanja. Obuhvaćaju i prihode za isplatu plaća i materijalnih prava pomoćnicima u nastavi u iznosu 166.511,00 eura te financiranje nabave mlijeka i mliječnih proizvoda, voća i voćnih sokova za školsku godinu 2024.-2025. u iznosu 7.000,00 eura.

 **Prihodi od imovine (64)**

Prihodi od imovine ostvaruju se od dividendi na dionice ZABA-e i planirani su u iznosu 1.800,00 eura prema dosadašnjem ostvarenju.

**Prihodi od upravnih i administrativnih pristojbi, pristojbi po posebnim propisima i naknada (65)**

Prihodi od upravnih i administrativnih pristojbi, pristojbi po posebnim propisima i naknada planirani su za 2025. godinu u iznosu 19.850,00 eura, a obuhvaćaju uplate roditelja za sufinanciranje usluga školske kuhinje i produženog boravka te uplate roditelja za oštećene udžbenike.

**Prihodi od prodaje proizvoda i robe te pruženih usluga i prihodi od donacija (66)**

Prihodi od prodaje proizvoda i robe te pruženih usluga i prihodi od donacija planirani su u iznosu 29.600,00 eura, a radi se o prihodima od prodaje starog papira, pružanja prehrane zaposlenicima te iznajmljivanja sportske dvorane, stanova i školskog prostora i donacijama kojima je svrha određena od donatora od čega se najveći dio odnosi na tekuće donacije od fizičkih osoba (osiguranje učenika).

**Prihodi iz nadležnog proračuna i od HZZO-a temeljem ugovornih obveza (67)**

Prihodi iz nadležnog proračuna i od HZZO-a temeljem ugovornih obveza planirani su za 2025. godinu u ukupnom iznosu 1.071.800,00 eura i obuhvaćaju prihode za materijalne rashode (električna energija, plin, lož ulje, prijevoz učenika i osiguranje imovine) u iznosu 240.000,00 eura, prihode za gradska natjecanja, sredstva za pokrivanje dijela troškova sportske dvorane, najam nove sportske dvorane, Školski medni dan, dar za Sv. Nikolu u iznosu 502.163,00 eura, prihode za isplatu plaća i materijalnih prava pomoćnicima u nastavi, učiteljima u produženom boravku i građanski odgoj u iznosu 162.637,00 eura te prihode za financiranje redovnog poslovanja iz nadležnog proračuna u iznosu 167.000,00 eura.

**RASHODI**

**RASHODI POSLOVANJA (3)**

Rashodi poslovanja Osnovne škole Ljudevita Modeca planirani su za 2025. godinu u iznosu 4.294.761,00 eura od čega su vrijednosno najznačajniji rashodi za zaposlene i materijalni rashodi. Projekcija rashoda poslovanja za 2026. godinu iznosi 4.297.491,00 eura, dok projekcija za 2027. godinu iznosi 4.299.261,00 eura.

**Rashodi za zaposlene (31)**

Rashodi za zaposlene planirani su za 2025. godinu u ukupnom iznosu 3.332.127,00 eura, a obuhvaćaju rashode za plaće (bruto), doprinose na plaće (doprinos za zdravstveno osiguranje) i ostale materijalne naknade za zaposlene uključujući i rashode za plaće učitelja u produženom boravku, pomoćnike u nastavi i zaposlenika za izvođenje programa izvanškolske aktivnosti Građanski odgoj i obrazovanje.

**Materijalni rashodi (32)**

Materijalni rashodi obuhvaćaju naknade troškova zaposlenima za službena putovanja, rashode za materijal i energiju, rashode za usluge te ostale nespomenute rashode poslovanja, a planirani su za 2025. godinu u ukupnom iznosu 919.784,00 eura.

**Financijski rashodi (34)**

Financijski rashodi obuhvaćaju zatezne kamate iz poslovnih odnosa, a planirani su u iznosu 150,00 eura.

**Naknade građanima i kućanstvima na temelju osiguranja i druge naknade (37)**

Naknade građanima i kućanstvima na temelju osiguranja i druge naknade obuhvaćaju nabavu i dokup radnih udžbenika obveznih i izbornih predmeta planiranih za 2025. godinu u iznosu 41.000,00 eura.

**Ostali rashodi (38)**

Ostali rashodi odnose se na tekuće donacije u naravi za opskrbu besplatnim higijenskim potrepštinama i planirani su za 2025. godinu u iznosu 1.700,00 eura.

**RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine obuhvaćaju rashode za nabavu proizvedene dugotrajne imovine i rashode za dodatna ulaganja na nefinancijskoj imovini, a za 2025. godinu planirani su u iznosu 249.032,00 eura.

Projekcija rashoda za nabavu nefinancijske imovine za 2026. godinu iznosi 86.232,00 eura, a projekcija za 2027.godinu iznosi 102.732,00 eura.

**Rashodi za nabavu proizvedene dugotrajne imovine (42)**

Rashodi za nabavu proizvedene dugotrajne imovine obuhvaćaju rashode za nabavu postrojenja i opreme (računala i računalna oprema, namještaj, opremu za grijanje, ventilaciju i hlađenje, ostala oprema za održavanje i zaštitu, sportska oprema, glazbeni instrumenti, uređaji, strojevi) i knjiga za školsku knjižnicu u planiranom iznosu 74.032,00 eura za 2025. godinu.

**Rashodi za dodatna ulaganja na nefinancijskoj imovini (45)**

Rashodi za dodatna ulaganja na nefinancijskoj imovini planirani su za 2025. godinu u ukupnom iznosu 175.000,00 eura i obuhvaćaju dodatna ulaganja na građevinskim objektima (sanacija svlačionica u sportskoj dvorani, sanacija zidova i podova u područnoj školi Veliki Raven).

**PRIMICI I IZDACI**

U planu za 2025. godinu i projekcijama za 2026. i 2027. godinu nisu planirani primici i izdaci.

**Obrazloženje prenesenog viška ili manjka iz 2024. godine**

Financijski plan za 2025. godinu je uravnotežen i nema prenesenog viška i manjka iz 2024. godine.

**B) OBRAZLOŽENJE POSEBNOG DIJELA FINANCIJSKOG PLANA**

|  |  |  |
| --- | --- | --- |
| Planirani rashodi u okviru programa **3301 Osnovnoškolsko obrazovanje u OŠ Ljudevita Modeca Križevci**, raspoređeni su po aktivnostima kako slijede: **AKTIVNOST** | **NAZIV** | **Iznos EUR** |
|  |  | **Plan 2025.** |
| A330101 | RASHODI ZAKONSKOG STANDARDA | 407.000,00 |
| A330102 | RASHODI IZNAD ZAKONSKOG STANDARDA | 3.944.781,00 |
| A330103 | POMOZIMO JEDNI DRUGIMA VII | 185.012,00 |
| A330104 | ŠKOLSKA SHEMA | 7.000,00 |
| **Ukupno** |  | **4.543.793,00** |

Aktivnost rashodi zakonskog standarda za 2025. godinu planirani su u ukupnom iznosu 407.000,00 eura, a obuhvaća rashode za decentralizirane funkcije osnovnog školstva koji su posebnim zakonom preneseni na jedinice lokalne i područne (regionalne) samouprave, a financiraju se iz dodatnog udjela u porez na dohodak u planiranom iznosu 240.000,00 eura i pomoći izravnanja za decentralizirane funkcije u iznosu 167.000,00 eura . Ovdje su planirani materijalni rashodi (službena putovanja, materijal i energija, usluge), ostali rashodi, financijski rashodi te kapitalna ulaganja. Cilj ove aktivnosti je obavljanje redovne odgojno-obrazovne djelatnosti pružanjem obveznog osnovnoškolskog obrazovanja učenicima i stjecanje temeljnih općeobrazovnih i stručnih kompetencija, a zadani pokazatelji uspješnosti zasnivaju se na broju učenika koji su završili osnovnoškolsko obrazovanje i upisali željene srednje škole, broju učenika polaznika dodatnih programa/ dodatne nastave (236 učenika), izvannastavnih aktivnosti (573 učenika), dopunske nastave (184 učenika), izborne nastave (1376 učenika) i sudjelovanjem u različitim projektima i aktivnostima.

Aktivnost Rashodi iznad zakonskog standarda obuhvaća preostale rashode potrebne za obavljanje redovne odgojno-obrazovne djelatnosti škole- rashode za zaposlene, koji se financiraju iz državnog proračuna, materijalne rashode, rashode za nabavu nefinancijske imovine i drugo koji se dodatno financiraju iz gradskog proračuna, uplata roditelja i drugih izvora. Rashodi ove aktivnosti planirani su za 2025. godinu u iznosu 3.944.781,00 eura. Odnose se na rashode iznad zakonskog standarda koji se financiraju dodatnim sredstvima Grada kao osnivača u iznosu 646.299,00 eura i vrijednosno najvećim dijelom obuhvaćaju rashode za plaće, doprinose i materijalne naknade učiteljima u produženom boravku i zaposleniku za provođenje programa Građanski odgoj i obrazovanje, rashode za najamninu sportske dvorane te rashode za dodatna ulaganja na građevinskim objektima za sanaciju svlačionica u sportskoj dvorani. Obuhvaćaju i rashode koji se podmiruju iz ostvarenih vlastitih prihoda za materijalne i financijske rashode. Obuhvaćaju i prihode po posebnim propisima, a koji se odnose na materijalne rashode za nabavu namirnica za prehranu polaznika produženog boravka te didaktičko-edukativnog i ostalog materijala za izvođenje planiranog kurikuluma sa ciljem da se osigura učenicima od 1. do 4. razreda boravak u školi prije i nakon redovne nastave sa organiziranim aktivnostima i prehranom.

Vrijednosno najznačajniji iznos odnosi se na pomoći u ukupnom iznosu 3.247.232,00 eura za rashode za zaposlene (plaće za redovan rad, ostale rashode za zaposlene i doprinosi) i materijalne rashode od kojih su vrijednosno najznačajniji rashodi za nabavu namirnica za prehranu učenika. Obuhvaćene su i donacije kojima je svrha određena od donatora za osiguranje učenika. Cilj ove aktivnosti je osigurati sredstva za dodatne aktivnosti i programe, a zadani pokazatelj uspješnosti su broj učenika koji su sudjelovali na županijskim, državnim smotrama i natjecanjima (96 učenika), edukacija učenika prvih razreda o važnosti meda kao sastavnog dijela prehrane, podizanje standarda u područnim školama, opremanje matične škole i sportske dvorane nastavnim sredstvima, pomagalima, sportskom opremom te poboljšanje materijalnih uvjeta rada kao i broj učenika koji koriste usluge produženog boravka.

Aktivnost Pomozimo jedni drugima VII planirana je u iznosu 185.012,00 eura za isplatu plaće za redovan rad, naknade za prijevoz i ostalih materijalnih naknada za jedanaest zaposlenih pomoćnika u nastavi koji će pružati učenicima podršku u obavljanju školskih aktivnosti i zadataka. Cilj projekta je osigurati učenicima podršku u nastavi, komunikaciji i socijalnoj uključenosti, a pokazatelj uspješnosti su dostatan broj osiguranih pomoćnika u nastavi potrebitim učenicima.

Aktivnost Školska shema planirana je u iznosu 7.000,00 eura, a odnosi se na nabavu voća i voćnih sokova, mlijeka i mliječnih proizvoda sa ciljem podizanja razine svijesti učenika o pravilnoj prehrani. Cilj projekta je promicati zdrave prehrambene navike povećanjem unosa svježeg voća i mlijeka, a pokazatelj uspješnosti je uključenost u aktivnost svih učenika od 1. do 8. razreda.

 Voditelj računovodstva Ravnatelj

 Andreja Jandroković dr. sc. Tomislav Bogdanović